**Paskaidrojuma raksts**

**Ventspils valstspilsētas pašvaldības domes 2024.gada \_\_. \_\_\_\_\_\_\_ saistošajiem noteikumiem Nr.\_\_ ,,Ventspils valstspilsētas pašvaldības nolikums””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošie noteikumi “Ventspils valstspilsētas pašvaldības nolikums” (turpmāk – Saistošie noteikumi) ir izstrādāti, pamatojoties uz 2023.gada 1.janvārī spēkā stājušos Pašvaldību likumu. Saistošo noteikumu izdošanas nepieciešamība ir pamatojama ar to, ka līdzšinējie Ventspils valstspilsētas pašvaldības domes 2021.gada 14.oktobra saistošie noteikumi Nr.7 “Ventspils valstspilsētas pašvaldības nolikums” ir izdoti uz šobrīd jau spēku zaudējušā likuma “Par pašvaldībām” pamata. Atbilstoši Pašvaldību likuma Pārejas noteikumu 6.punktā noteiktajam, uz likuma “Par pašvaldībām” pamata izdotie saistošie noteikumi piemērojami līdz 2024.gada 30.jūnijam un šajā termiņā domei ir jāizdod jauni saistošie noteikumi.  Vienlaikus ar jauno Pašvaldību likumu ir ieviestas izmaiņas attiecībā uz pašvaldības nolikuma saturu, nosakot, ka atsevišķus jautājumus, kas līdz šim bija jāietver pašvaldības nolikumā, turpmāk ir jāietver iekšējā normatīvajā aktā – pašvaldības darba reglamentā. Saistošie noteikumi nosaka pašvaldības institucionālo sistēmu un darba organizāciju, tostarp:  1) pašvaldības administrācijas struktūru, pašvaldības vadošo amatpersonu kompetenci;  2) kārtību, kādā iedzīvotāji var piedalīties domes un tās komiteju sēdēs;  3) kārtību, kādā pašvaldība nodrošina sabiedrības iesaisti pašvaldības darbā un sadarbojas ar pilsoniskās sabiedrības organizācijām (biedrībām un nodibinājumiem);  3) kārtību, kādā domes deputāti un pašvaldības administrācija pieņem apmeklētājus un izskata iesniegumus;  4) kārtību, kādā organizējama publiskā apspriešana;  5) kārtību, kādā pašvaldības amatpersonas rīkojas ar pašvaldības mantu un finanšu resursiem;  6) publisko tiesību līgumu noslēgšanas procedūru;  7) pašvaldības administrācijas izdoto administratīvo aktu apstrīdēšanas kārtību;  9) citus likumā noteiktos jautājumus.  Jautājumus par domes un tās izveidoto institūciju, izņemot iestādes, darba organizatorisko un tehnisko apkalpošanu, domes sēžu norises kārtību, iekšējo normatīvo aktu izdošanas kārtību, privāto tiesību līgumu noslēgšanas kārtību u.c. regulē Ventspils valstspilsētas pašvaldības darba reglaments.  Vienlaikus Saistošajos noteikumos tiek aktualizēta pašvaldības administrācijas struktūra, kā arī amatpersonu kompetence. |
| 1. Fiskālā ietekme uz pašvaldības budžetu | Saistošie noteikumi nerada papildu fiskālo ietekmi uz pašvaldības budžetu |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – saistošajos noteikumos ir noteikta kārtība, kādā pašvaldība sadarbojas ar pilsoniskās sabiedrības organizācijām (biedrībām un nodibinājumiem) un nodrošina sabiedrības iesaisti pašvaldības darbā, pielietojot Pašvaldību likumā paredzētos iedzīvotāju līdzdalības institūtus.  3.2. Ietekme uz vidi – nav attiecināms.  3.3. Ietekme uz iedzīvotāju veselību – nav attiecināms.  3.4. Ietekme uz konkurenci – noteikumiem nav ietekmes uz uzņēmējdarbības vidi un konkurenci. |
| 1. Ietekme uz administratīvajām procedūrām un to izmaksām | Noteikumi neietekmē līdzšinējās administratīvās procedūras vai to izmaksas.  Saistošo noteikumu piemērošanas jautājumos personas var vērsties Ventspils valstspilsētas pašvaldības iestādē “Ventspils domes administrācija”, Jūras ielā 36, Ventspilī, tālr.63601100. |
| 1. Ietekme uz pašvaldības funkcijām un cilvēkresursiem | Ar Saistošajiem noteikumiem tiek papildināta šādu amatpersonu kompetence:  1)Ventspils valstspilsētas pašvaldības domes priekšsēdētāja kompetence atbilstoši Pašvaldību likuma 21.panta septītajai daļai tiek papildināta ar kompetenci slēgt darba līgumus ar izpilddirektoru un viņa vietniekiem;  2) Ventspils valstspilsētas pašvaldības izpilddirektora kompetence, ņemot vērā Pašvaldību likuma 10.panta otrās daļas 1.punktā un 73.panta astotajā daļā noteikto pilnvarojumu, ir papildināta ar tiesībām lemt par pašvaldības nekustamā īpašuma izmantošanu un pārvaldīšanu, kā arī par pašvaldības kustamā un nekustamā īpašuma nodošanu starp pašvaldības iestādēm. Vienlaikus izpilddirektora kompetence ir papildināta ar tiesībām saskaņot pašvaldības iestāžu kustamās mantas atsavināšanas ierosinājumus; saskaņot pašvaldības mantas nodošanu bezatlīdzības lietošanā gadījumos, kad par to lēmums atbilstoši likumam nav jāpieņem domei; apstiprināt pašvaldības iestāžu veidlapas;  3) Ventspils valstspilsētas pašvaldības izpilddirektora vietnieka izglītības un kultūras jautājumos kompetence tiek papildināta ar pienākumu koordinēt sabiedrības iesaistes jautājumus un darbu ar jaunatni.  Ar saistošajiem noteikumiem, noteiktas izmaiņas attiecībā uz komiteju kompetenci – Pilsētas attīstības jautājumu komitejas kompetence papildināta ar funkcijām sniegt atzinumus par domes lēmumu projektiem, kas saistīti ar vides politikas un uzraudzības jautājumiem, vides aizsardzības mērķiem, tai skaitā atkritumu apsaimniekošanu, kas līdz šim ietilpa Sociālo jautājumu komitejas funkcijās. |
| 1. Informācija par izpildes nodrošināšanu | Saistošo noteikumu izpildi nodrošina pašvaldības administrācijas institūcijas (amatpersonas) atbilstoši to kompetencei. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai. Saistošie noteikumi izpilda Pašvaldību likuma 49.pantā noteiktās prasības. |
| 1. Izstrādes gaitā veiktās konsultācijas ar privātpersonām un institūcijām | 1. Atbilstoši Pašvaldību likuma 46.panta trešajā daļā noteiktajam, Saistošo noteikumu projekta un tā paskaidrojuma raksta projekts laika periodā no 2024.gada 14.marta līdz 2024.gada 1.aprīlim. publicēts Ventspils valstspilsētas pašvaldības tīmekļvietnē ventspils.lv sabiedrības viedokļa noskaidrošanai. 2. Saistošo noteikumu projekts izskatīts Ventspils valstspilsētas pašvaldības Likumības komisijā 2024.gada 13.martā un Finanšu komitejā 2024.gada \_\_\_.\_\_\_\_\_\_\_. |

Ventspils valstspilsētas pašvaldības domes priekšsēdētājs J.Vītoliņš